Emanuel Filo

Prof. MUDr. Emanuel Filo (* 22. august 1901, Beluša – † 7. október 1973, Žilina) bol slovenský lekár internista, vysokoškolský pedagóg.

 Životopis 
Narodil sa v rodine Jána Fila a jeho manželky Alžbety rod. Zigovej. V roku 1921 ukončil Štátne reálne gymnázium v Trenčíne. Od roku 1921 začal študovať na Lekárskej fakulte Karlovej univerzity v Prahe a a štúdium ukončil roku 1927 na Lekárskej fakulte Univerzity Komenského v Bratislave. V rokoch 193035 absolvoval študijné pobyty v Zürichu (19301931) a Paríži (193435). V rokoch 193035 bol asistent internej kliniky KU v Prahe. Po návrate z Francúzska pôsobil na internej klinike Univerzity Komenského. V roku 1934 získal titul docent pre odbor patológie a terapie chorôb vnútorných. V roku 1939 menovaný za riadneho profesora. 

Bol hlavným redaktorom Bratislavských lekárskych listov, predsedom prírodovedeckého odboru SAV, členom Slovenskej Učenej Spoločnosti, predseda Vedeckého spolku slovenských lekárov, dekan Lekárskej fakulty (193940), prorektor (194546) a v rokoch 1942 až 1944 bol rektorom Univerzity Komenského. Počas druhej svetovej vojny zachránil pred deportáciou do Nemecka prijatím na slovenské vysoké školy 700 bulharských vysokoškolákov. Roku 1945 bol nútený pre svoje názory opustiť univerzitu a začal pôsobiť ako lekár- internista v nemocnici v Žiline. Roku 1953 bol zadržaný, obvinený a odsúdený na 18 mesiacov nepodmienečne. Roku 1960 ho zbavili primariátu. V nemocnici v Žiline pôsobil do roku 1971, kedy odišiel do dôchodku.

 Referencie 

 Zdroje 
 Emanuel Filo na osobnosti.sk

Kategória:Osobnosti z Beluše
Kategória:Slovenskí interní lekári
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Absolventi Lekárskej fakulty Univerzity Komenského v Bratislave
Kategória:Dekani Lekárskej fakulty Univerzity Komenského
Kategória:Rektori Univerzity Komenského v Bratislave